**201013**

**Сенім. Галилео Галилей**

***«Иеміз жұлдыздардың санын белгілеген,***

***Ол барлығына да өз аттарын берген.***

***Жаратқан Ие ұлы әрі тым қуатты,***

***Шексіз мол Оның ақыл-парасаты.»***

***(Забур 146:4-5)***

Ол өз заманының алдында жүретін адам болған. Егер шебер ойнайтын орган мен лютня аспаптарында ойнауды жалғастыра бергенде, 1632 жылы оны өмір бойына бас бостандығынан айыруға үкім шығарған инквизицияға тап болмауы мүмкін еді. Бірақ, Галилео Галилейдің білуге құмарлығы, оны 1609 жылы, бірінші телескопын жасағанда, Рим-католик қауымымен байланысты қиындықтарға душар етті. Бір жылдан кейін ол Юпитер планетасын айналатын төрт жарық серіктерін тапты.

Осы ашулардың барлығы отқа май құйып, Рим куриясының өкілдерімен ауыр қақтығысқа ұласты, олардың кейбіреулері Галилейдің өлгенін жөн көрді. Алайда қауым мейірімділік танытып, Галилейге, 1642 жылы, өзі қайтыс болғанға дейін, үй қамауында өмір сүруге мүмкіндік берді. Бірақ өмірінің осы ерекше жылдарында ол «Диалог» кітабын жазды. Бұл кітап, Исаак Ньютонның, инквизиция кезеңінен 49 жыл өткен соң, тұжырымдаған механиканың үш заңының негізін қалады.

Бірнеше күн бұрын, мен, Галилей туралы біраз ойладым. Егер ол, жер бетінен 580 км қашықтықта орналасқан, үлкен көз тәрізді, ғарышта қалықтап жүрген, үлкен телескопты көрсе не айтар екен деп ойладым. Бүгінгі телескоп - бұл ғарышты көруге мүмкіндік беретін терезе сияқты; бұл Галилейдің қиялындағы телескоппен салыстыруға келмейтін телескоп. Галилейдің телескопы өте аз мөлшерде үлкейте алатын, ал қазіргі телескоптың күші - адамның көзімен салыстырғанда 500 миллион есе көп.

Бұл Галилейді таң қалдырар ма еді? Менің ойымша, Галилей бүгінгі нәтижеге қатты таң қалмас еді, өйткені ол жалпы үлкейту принципін тұжырымдады және өз заманының алдында жүретін адам болғандықтан, ол үнемі келешекке көз жіберетін.